I Telemark har den omfangsrike beltestakken, bunadsstakk holdt oppe med et kraftig belte, tradisjoner tibake til fest- og hverdagplagg på 17- og 1800-tallet. På 1800-tallet kom stakk og liv, som det siste leddet i utviklinga av folkedrakta. Dette var en forenkling av beltestakken, og var vanlig som festantrekk fram til midten av 1920-tallet. På stakk og liv er livet ettersittende og går ned til livet.